1999/531/EY: Komission päätös, tehty 14 päivänä heinäkuuta 1999, Australiasta peräisin olevien simpukoiden, piikkinahkaisten, vaippaeläinten ja merikotiloiden tuontia koskevista erityisistä edellytyksistä tehdyn päätöksen 97/427/EY muuttamisesta (tiedoksiannettu numerolla K(1999) 2064) (ETA:n kannalta merkityksellinen teksti)



Virallinen lehti nro L 203 , 03/08/1999 s. 0077 - 0077



KOMISSION PÄÄTÖS, tehty 14 päivänä heinäkuuta 1999, Australiasta peräisin olevien simpukoiden, piikkinahkaisten, vaippaeläinten ja merikotiloiden tuontia koskevista erityisistä edellytyksistä tehdyn päätöksen 97/427/EY muuttamisesta (tiedoksiannettu numerolla K(1999) 2064) (ETA:n kannalta merkityksellinen teksti) (1999/531/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista elävien simpukoiden tuotannossa ja saattamisessa markkinoille 15 päivänä heinäkuuta 1991 annetun neuvoston direktiivin 91/492/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 9 artiklan, sekä katsoo, että 1) Australiasta peräisin olevien simpukoiden, piikkinahkaisten, vaippaeläinten ja merikotiloiden tuontia koskevista erityisistä edellytyksistä 25 päivänä kesäkuuta 1997 tehdyn kommission päätöksen 97/427/EY(3) 1 artiklassa todetaan, että Department for Primary Industries and Energy - Australian Quarantine and Inspection Service - (AQIS) on Australian toimivaltainen viranomainen, joka tarkastaa ja todistaa, että kalastus- ja vesiviljelytuotteet täyttävät direktiivin 91/492/ETY vaatimukset, 2) Australian hallinnon uudelleenjärjestelyn seurauksena kalastustuotteiden terveystodistuksia myöntävä toimivaltainen viranomainen (AQIS) on nyt Department of Agriculture, Fisheries and Forestry, kun se aiemmin oli Department of Primary Industries and Energy, ja tämä uusi viranomainen pystyy tehokkaasti valvomaan voimassa olevan lainsäädännön soveltamista; sen vuoksi on tarpeen muuttaa komission päätöksessä 97/427/EY annettu toimivaltaisen viranomaisen nimi, 3) on syytä yhdenmukaistaa komission päätöksen 97/427/EY nimen ja tämän päätöksen artiklojen sanamuoto ja erityisesti täsmentää, että tässä päätöksessä säädetään Australiasta peräisin olevien jäädytettyjen tai jalostettujen simpukoiden, piikkinahkaisten, vaippaeläinten ja merikotiloiden tuontiedellytyksiä, ja 4) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 97/427/EY seuraavasti. 1) Korvataan nimi seuraavasti: "Komission päätös, tehty 25 päivänä kesäkuuta 1997, Australiasta peräisin olevien simpukoiden, piikkinahkaisten, vaippaeläinten ja merikotiloiden tuontia koskevista erityisistä edellytyksistä" 2) Korvataan 1 artikla seuraavasti: " 1 artikla Australian Quarantine and Inspection Service (AQIS) - Department of Agriculture Fisheries and Forestry on Australian toimivaltainen viranomainen, joka tarkastaa ja todistaa, että simpukat, piikkinahkaiset, vaippaeläimet ja merikotilot täyttävät direktiivin 91/492/ETY vaatimukset." 3) Korvataan 2 artikla seuraavasti: " 2 artikla Australiasta peräisin olevien, ihmisravinnoksi tarkoitettujen simpukoiden, piikkinahkaisten, vaippaeläinten ja merikotiloiden on oltava peräisin tämän päätöksen liitteessä luetelluilta hyväksytyiltä tuotantoalueilta." 2 artikla Tämä päätös on osoitettu kaikille jäsenvaltioille. Tehty Brysselissä 14 päivänä heinäkuuta 1999. Komission puolesta Franz FISCHLER Komission jäsen (1) EYVL L 268, 24.9.1991, s. 1. (2) EYVL L 24, 30.1.1998, s. 31. (3) EYVL L 183, 11.7.1997, s. 38.